钦定古今图书集成/明伦汇编/闺媛典/第273卷 > 皇清六 > 王起元后妻崔氏
## 钦定古今图书集成/明伦汇编/闺媛典/第273卷 > 皇清六 > 王起元后妻崔氏

按《河南府志》：崔氏，孟津王起元后妻。有子三，长纶，前室出早入泮，所生二子俱在襁褓。元病笃，书析产券以遗氏。既殁，纶产荡废无馀。及二子成立，欲遵父所分。氏曰：“今汝二子有产，而兄无寸土，情何以堪？” 遂请族众，以二子所得，各分其半与纶，一时叹为贤母。